为下列古文添加标点：
服阕复为侍中领射声校尉又为冠军将军东阳太守居郡有惠政迁吴兴太守明帝勤忧庶政莹频处二郡皆有能名甚见襃美还为太子詹事中领军永元初政由群小莹守职而不能有所是非莹从弟亮既当朝于莹素虽不善时欲引与同事迁尚书左仆射未拜会护军崔慧景自京口奉江夏王入伐莹假节率众拒慧景于湖头夜为慧景所袭众散莹赴水乘榜入乐游因得还台城慧景败还居领军府义师至复假节都督宫城诸军事
答案：服阕，复为侍中，领射声校尉，又为冠军将军、东阳太守。居郡有惠政，迁吴兴太守。明帝勤忧庶政，莹频处二郡，皆有能名，甚见襃美。还为太子詹事、中领军。

永元初，政由群小，莹守职而不能有所是非。莹从弟亮既当朝，于莹素虽不善，时欲引与同事。迁尚书左仆射，未拜，会护军崔慧景自京口奉江夏王入伐，莹假节，率众拒慧景于湖头。夜为慧景所袭，众散，莹赴水，乘榜入乐游，因得还台城。慧景败，还居领军府。义师至，复假节，都督宫城诸军事